Firidun Əməcən

Firidun Mustafa Əməcən () — Türkiyə tarixçisi, yazıçısı və akademiki. O, Türk Tarix Qurumunun fəxri üzvüdür.

 Həyatı 
İlk və orta təhsilini tamamladıqdan sonra 1979-cu ildə İstanbul Universiteti Ədəbiyyat Fakültəsinin Tarix Bölməsinin "Yeni dövr tarixi" kafedrasından məzun olmuşdur. 1981-ci ildə həmin kafedrada assistent vəzifəsinə qəbul edilmişdir. 1985-ci ildə "XVI əsrdə Manisa və ətrafının sosial və iqtisadi tarixi" mövzusunda dissertasiya işini müdafiə etmiş, doktor elmi dərəcəsini almışdır. 1987-ci ildə "Yeni dövr tarixi" ixtisası üzrə dosent köməkçisi kimi təyin edilmişdir. 1989-cu ildə dosent elmi dərəcəsini qazanmış, 1995-ci ildə isə həmin ixtisas üzrə professor vəzifəsinə təyin olunmuşdur. 2012-ci ilin fevralında öz xahişi ilə təqaüdə çıxmışdır.

Onun əsas tədqiqat sahəsini Osmanlı tarixinin klassik dövrü təşkil edir. Əməcən bu mövzu üzrə çoxsaylı araşdırma və məqalələr dərc etdirmişdir. 1994–2000-ci illərdə İstanbul Universitetində dekan müavini vəzifəsində çalışmış, 2006–2007-ci illərdə Avrasiya İnstitutunun direktoru olmuşdur. 16 mart 2012-ci ildən etibarən İstanbul 29 May Universitetinin Ədəbiyyat fakültəsinin dekanıdır.

Firidun Əməcən 1995-ci ildə Türk Tarix Qurumunun üzvü, 2012-ci ildə isə Türkiyə Elmlər Akademiyasının həqiqi üzvü seçilmişdir. Onun Osmanlı bürokratiyası, sülalə quruluşu, şəhər tarixi, sosial struktur, siyasi meyillər, Osmanlı–Avropa münasibətləri, Osmanlı dövründə Balkanlar və Yaxın Şərq dünyası mövzularında kitab və məqalələri mövcuddur.

O, TRT tərəfindən yayımlanan "Diriliş: Ərtoğrul" adlı teleserialın elmi məsləhətçisi kimi də fəaliyyət göstərmişdir.

 Əsərləri 

 XVI. Asırda Manisa Kazası,  Ankara 1989.
 Unutulmuş Bir Cemaat: Manisa Yahudileri İstanbul 1997.
 İlk Osmanlılar (gözden geçirilmiş ve genişletilmiş yeni baskı),  İstanbul 2012.
 İstanbul'un Uzun Dört Yılı, İstanbul 2003.
 Doğu Karadeniz'in İki Kıyı Kasabasının Tarihi: Bulancak-Piraziz, İstanbul 2005.
 Doğu Karadeniz'de Bir Vadi Boyu Yerleşmesi, Ağasar Vadisi: Şalpazarı-Beşikdüzü, Trabzon 2010.
 Tarih İçinde Manisa, Manisa 2007.
 Osmanlı Klasik Çağında Siyaset, İstanbul 2009.
 Osmanlı Klasik Çağında Savaş, İstanbul 2010.
 Osmanlı Klasik Çağında Hanedan, Devlet ve Toplum, İstanbul 2011.
 Yavuz Sultan Selim, İstanbul 2010.
 İmparatorluk Çağında Osmanlı Sultanları (II. Bayezid-Yavuz-Kanuni), İstanbul 2011.
 Fetih ve Kıyamet 1453,İstanbul 2012.
 Ayhan Yüksel-Okan Yeşilot, Giresun'da İz Bırakanlar, İstanbul 2012, s.65-68
  Osmanlı İmparatorluğu'nun Kuruluş ve Yükseliş Tarihi, İstanbul 2015
 Kanuni Sultan Süleyman ve Zamanı, 2022

 İstinadlar 

Kateqoriya:Türkiyə tarixçiləri